CELEX: 32019R0821
Language: sk
Date: 2019-03-12 00:00:00
Title: Delegované nariadenie Komisie (EÚ) 2019/821 z 12. marca 2019, ktorým sa mení nariadenie Európskeho parlamentu a Rady (EÚ) 2016/1076 s cieľom zahrnúť Samojský nezávislý štát do prílohy I

22.5.2019   
               
               
                  SK
               
               
                  Úradný vestník Európskej únie
               
               
                  L 134/12
               
            
         DELEGOVANÉ NARIADENIE KOMISIE (EÚ) 2019/821
         z 12. marca 2019,
         ktorým sa mení nariadenie Európskeho parlamentu a Rady (EÚ) 2016/1076 s cieľom zahrnúť Samojský nezávislý štát do prílohy I
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady a Európskeho parlamentu (EÚ) 2016/1076 z 8. júna 2016, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 2 ods. 2,
         keďže:
         
                     (1)
                  
                  
                     V prílohe I k nariadeniu (EÚ) 2016/1076 sa uvádza zoznam krajín, na ktoré sa vzťahujú mechanizmy prístupu na trh stanovené v uvedenom nariadení.
                  
               
                     (2)
                  
                  
                     Rada 6. decembra 2018 schválila v mene Únie pristúpenie Samoy k dočasnej dohode o hospodárskom partnerstve medzi Úniou a tichomorskými štátmi. Po uložení aktu o pristúpení Samoy sa od 31. decembra 2018 predbežne vykonáva dočasná dohoda o hospodárskom partnerstve medzi Úniou a Samoou.
                  
               
                     (3)
                  
                  
                     Samojský nezávislý štát by sa mal preto zahrnúť do prílohy I,
                  
               PRIJALA TOTO NARIADENIE:
         
            Článok 1
            V prílohe I k nariadeniu (EÚ) 2016/1076 sa za slová „REPUBLIKA POBREŽIA SLONOVINY“ vkladá tento text:
            
               „NEZÁVISLÝ SAMOJSKÝ ŠTÁT“.
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 185, 8.7.2016, s. 1.